11 กุมภาพันธ์ พ.ศ. 2558

**เฮงเค็ลได้รับรางวัลผู้นำด้านความยั่งยืน**

กรุงเทพฯ – เฮงเค็ลได้รับรางวัลความสำเร็จด้านความยั่งยืนระดับ Gold Class จาก RobecoSAM เป็นปีที่แปดติดต่อกัน รางวัลนี้ได้รับการตีพิมพ์ในทำเนียบความยั่งยืนพ.ศ. 2558 จากการประเมินความยั่งยืนองค์กรประจำปีของ RobecoSAM ซึ่งมีบริษัทยักษ์ใหญ่ระดับโลกกว่า 3,000 แห่งเข้าร่วมการประเมินนี้เป็นประจำทุกปี

นอกจากนี้ เฮงเค็ลยังติดอันดับ 1 ใน 100 ของดัชนี 100 บริษัทที่มีความยั่งยืนระดับโลก (Global 100 Index) โดยการจัดอันดับของ Corporate Knights บริษัทให้คำปรึกษาด้านสื่อและการลงทุนซึ่งตั้งอยู่ที่แคนาดาอีกด้วย บริษัทที่มีชื่ออยู่ในดัชนีนี้นับเป็นผู้นำด้านความยั่งยืนในอุตสาหกรรมต่างๆ โดยได้รับการคัดเลือกจากบริษัทจำนวน 4,609 แห่ง ที่มีมูลค่าตามราคาตลาดสูงกว่า 2 พันล้านเหรียญสหรัฐ

รางวัลเหล่านี้เป็นเครื่องยืนยันถึงความเป็นผู้นำ ตลอดจนความมุ่งมั่นด้านความยั่งยืนของเฮงเค็ล กลยุทธ์ด้านความยั่งยืนของเฮงเค็ลมีรากฐานอยู่บนความพยายามอย่างต่อเนื่องที่จะบรรลุความสำเร็จมากขึ้นด้วยการใช้ทรัพยากรน้อยลง (Achieving More with Less) โดยเฮงเค็ลตั้งเป้าเพิ่มประสิทธิภาพการใช้ทรัพยากรเป็นสามเท่าภายในปี พ.ศ. 2573

เฮงเค็ลดำเนินธุรกิจทั่วโลกด้วยการเป็นผู้นำด้านแบรนด์และเทคโนโลยีในสามกลุ่มธุรกิจ คือ กลุ่มธุรกิจผลิตภัณฑ์ซักล้างและผลิตภัณฑ์ครัวเรือน (Laundry & Home Care) กลุ่มธุรกิจผลิตภัณฑ์เพื่อความงาม (Beauty Care) และกลุ่มธุรกิจเทคโนโลยีกาว (Adhesive Technologies) บริษัทเฮงเค็ลก่อตั้งขึ้นในปี พ.ศ. 2419 และครองตำแหน่งผู้นำตลาดทั่วโลกในกลุ่มธุรกิจผลิตภัณฑ์เพื่อผู้บริโภคและธุรกิจอุตสาหกรรมพร้อมแบรนด์ที่มีชื่อเสียงเป็นที่ยอมรับในระดับสากล เช่น เพอร์ซิล ชวาร์สคอฟ และล็อคไทท์ มีการจ้างงานพนักงาน กว่า 47,000 คน และสร้างยอดขาย 16,400 ล้านยูโร พร้อมกำไรจากการดำเนินงานหลังการปรับปรุงรวม 2,500 ล้านยูโรในปีงบประมาณ 2556 และมีหุ้นบุริมสิทธิ์ที่จดทะเบียนในตลาดหลักทรัพย์ DAX ประเทศเยอรมัน

**ข้อมูลเพิ่มเติมสำหรับสื่อมวลชน กรุณาติดต่อ**

แม็กกี้ แทน **อาทิมา ตันติกุล**

โทรศัพท์ +65 6424 7045 โทรศัพท์ 0 2684 1551 ต่อ 19

โทรสาร +65 6266 1161 โทรสาร 0 2684 1553

อีเมล์ maggie.tan@henkel.com อีเมล์ artima@veropr.com

**เฮงเค็ล เอจี แอนด์ โค เคจีเอเอ**